EkBass/fiwiki-20250220-pages-articles huggingface dataset:
Läntinen Pornokatu 25 B 13

__NOTOC__ Läntinen Pornokatu 25 B 13 on Liimanarinan vuonna 1992 levyttämä EP, jonka julkaisi Bad Vugum. EP:llä on kuusi kappaletta ja se on levytetty Tampereella ja Helvetissä joskus vuoden 1991 aikana. == Kappaleet == Kaikki kappaleet ovat Olli "fuck-everyone-else" Paukkeen säveltämiä ja sanoittamia. === A-puoli === # # # === B-puoli === # * # # == Kokoonpano == * Olli Pauke – kitara, laulu * Tarja Jelena Anarkia – taustalaulu * Tuomo Alberto Nykänen – basso * Karri Kuningatar – rummut ==Lähteet== * Läntinen pornokatu 25 b 13 Suomen Äänitearkisto sivuilla * Discogs: Liimanarina - Läntinen Pornokatu 25 B 13 * Finnmusic.net: Liimanarina: Läntinen Pornokatu 25 B 13 * EP:n kansilehti Luokka:Liimanarinan albumit Luokka:Vuoden 1992 albumit Luokka:Bad Vugumin albumit
Hindustan

Hindustan voi tarkoittaa seuraavia: * Intiasta joissakin yhteyksissä käytetty nimi * Hindustan Ambassador, intialainen automalli * Hindustan Times, intialainen englanninkielinen sanomalehti * Hindustan, intialainen hindinkielinen sanomalehti * HMS Hindustan, Britannian kuninkaallisen laivaston King Edward VII -luokan taistelulaiva * HMIS Hindustan (L80), Intian laivaston Hastings-luokan sluuppi.
Toivo Halonen

Toivo Juhana Halonen (7. heinäkuuta 1893 Sääminki – 29. lokakuuta 1984 Savonlinna) oli suomalainen poliitikko, joka toimi SDP:n kansanedustajana vuosina 1922–1945. == Elämä == Säämingin Saunasaaressa syntyneen Toivo Halosen vanhemmat olivat torppari Matti Halonen ja Maria Lovisa Forss. Vuonna 1900 perhe häädettiin isän rakentamasta torpasta ja he muuttivat Saukonsaareen. Kymmenvuotiaasta lähtien Halonen joutui äitinsä kanssa huolehtimaan perheen elatuksesta, kun isä sairastui vakavasti. Kansakoulun jälkeen hän työskenteli talvet metsätyömiehenä ja kesäisin laivamiehenä Saimaalla. Halonen liittyi sosialidemokraattiseen puolueeseen vuonna 1916. Hän toimi muun muassa sosialidemokraattisen nuorisoliiton Savonlinnan piirijärjestön sihteerinä ja sosialidemokraattisen kunnallisjärjestön puheenjohtajana. Halosen kunnalliset luottamustoimet alkoivat syksyllä 1917, jolloin hänet valittiin Säämingin taksoituslautakuntaan. Sisällissodan aikana valkoiset vangitsivat Halosen väärän ilmiannon vuoksi ja hän oli neljä kuukautta Savonlinnan vankileirillä. Vapauduttuaan Halonen työskenteli sosialidemokraattisen nuorisoliiton Savonlinnan piirin puhujana 1919-1920 ja Säämingin kunnallisena ammattientarkastajana 1920-1922. Vuodesta 1924 lähtien Halonen viljeli Säämingin Hannolanpellosta ostamaansa Toivolan tilaa. Halonen valittiin Säämingin kunnanvaltuustoon tammikuun 1919 kunnallisvaaleissa. Halonen oli kunnanvaltuuston jäsenenä 47 vuotta ja puheenjohtajana vuodesta 1922 lähtien parinkymmenen vuoden ajan. Vuoden 1922 eduskuntavaaleissa Halonen valittiin kansanedustajaksi. Halonen istui eduskunnassa yhtäjaksoisesti vuoteen 1945, jolloin hän ei enää lähtenyt ehdolle. Halonen oli myös presidentin valitsijamiehenä vuosina 1925, 1931, 1937, 1940 ja 1943. Halonen oli aktiivisesti mukana Suomen Pienviljelijäin Liiton toiminnassa kuuluen järjestön liittovaltuustoon. Lisäksi Halonen oli SDP:n puolueneuvoston ja Mikkelin piiritoimikunnan jäsen, Osuuskassojen Keskuksen ja Osuuskassojen Keskusliiton hallintoneuvostojen jäsen sekä Itä-Savon Osuusliikkeen hallintoneuvoston puheenjohtaja. Vuonna 1953 hänelle myönnettiin kunnallisneuvoksen arvonimi. == Perhe == Toivo Halosen oli Jenny Lydia Luukkanen, jonka kanssa hän avioitui vuonna 1920. == Teokset == * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Säämingin kunnanvaltuutetut Luokka:Etelä-Savon vaalipiiri Luokka:Suomen sisällissodan punaiset Luokka:Vuonna 1893 syntyneet Luokka:Vuonna 1984 kuolleet
Hardinin piirikunta (Ohio)

Hardinin piirikunta on piirikunta Ohiossa, Yhdysvalloissa, joka on nimetty Yhdysvaltain vapaussodassa taistelleen John Hardinin mukaan. Sen suurin kaupunki on Kenton. ==Maantiede== Hardinin naapuripiirikuntia ovat Hancock pohjoisessa, Wyandot koillisessa, Marion idässä, Union kaakossa, Logan etelässä, Auglaize lounaassa ja Allen luoteessa. ==Väestö== Piirikunnassa oli vuoden 2010 väestönlaskennassa 32 058 ihmistä. Etniset ryhmät jakautuvat valkoisiin, joita on 96,9 %, mustiin (1,0 %), alkuperäisamerikkalaisiin (0,2 %) ja aasialaisiin (0,6 %). Kotitalouden mediaanitulo on 39 945 ja köyhyysrajan alapuolella oli 18,6 % väestöstä vuosina 2007–2011. == Lähteet == Luokka:Ohion piirikunnat
Esiparlamentti

pienoiskuva|Muistolaatta Frankfurtin Paavalinkirkon seinässä. Esiparlamentti () oli Frankfurt am Mainissa Saksan maaliskuun vallankumouksen seurauksena 31. maaliskuuta – 4. huhtikuuta 1848 pidetty kokous, jonka seitsenmiehinen valiokunta oli kutsunut koolle Heidelbergissa aiemmin järjestetyssä vallankumouksellisessa kokouksessa. Esiparlamentti pyrki yhdistämään Saksan yhdeksi valtioksi, ja siihen osallistui viitisensataa Saksan eri valtakuntien valtiopäiväedustajaa, joista osa oli entisiä edustajia. Preussilla oli 141 edustajaa. Esiparlamentti päätti järjestää vaalin, jossa yleistä äänioikeutta käyttäen valittiin niin sanottu Frankfurtin kansalliskokous, joka sääti yhteisen perustuslain koko Saksalle. ==Lähteet== * Iso tietosanakirja, Otava 1932 * Svensk uppslagsbok, Förlagshuset Norden 1949 Luokka:Saksan historia Luokka:Historialliset lainsäädäntöelimet Luokka:Frankfurt am Mainin historia
Monoimos

Monoimos (, , ; n. 150–210) oli arabialainen gnostikko. Hänet tunnettiin ainoastaan Theodoretoksen kautta,Theodoretos: Haereticarum fabularum compendium I.18. kunnes Hippolytoksen harhaoppeja vastaan suunnattu teos Kaikkien harhaoppien kumoaminenHippolytos: Kaikkien harhaoppien kumoaminen (Refutatio omnium haeresium) VIII.5. löydettiin. Hippolytoksen mukaan Monoimos oli Tatianoksen seuraaja ja hänen kosmologinen järjestelmänsä oli johdettu pythagoralaisten vastaavasta. Tämä vaikuttaa todennäköiseltä, mutta se sai kuitenkin selvästi vaikutteita myös kristinuskosta, monismista ja gnostilaisuudesta. Monoimos tunnetaan siitä, että hän otti sanan monadi käyttöön gnostilaisessa yhteydessä. Hänen mukaansa kaikkeus on luotu monadista (tai iota tai Yod, ”yksi sarvi”), josta saavat alkunsa dyadi, triadi, tetradi, pentadi, heksadi, heptadi, ogdoadi, enneadi ja dekadi. Hän liitti näin mahdollisesti gnostilaiset aionit pythagoralaisen kosmologian ensimmäisiin elementteihin sekä Ensimmäisen Mooseksen kirjan luomisen kuvaukseen. Tällainen ajattelu vastaa myös niitä kahta versiota nimellä Eugnostos tunnetusta tekstistä, jotka kuuluvat Nag Hammadin kirjastoon. Myös niissä kuvataan sama kulku monadista dekadiin. Eugnostoksella puolestaan on yhteyksiä toiseen gnostilaiseen tekstiin, Jeesuksen Kristuksen viisaus, jossa sana ’monadi’ esiintyy jälleen. Monoimos tunnetaan myös Jumalan olemusta koskevasta mielipiteestään. Sitä voidaan pitää panteistisena, ja se muistuttaa paljon myöhemmän sufimystikon Ibn Arabin ajattelua. Heidän väliltään ei kuitenkaan tunneta yhteyksiä. == Lähteet == == Aiheesta muualla == * Hyppolitus: Refutation of All Heresies, book 8. The Gnostis Socity Library. * Wace, Henry: ”Monoimus”, Dictionary of Christian Biography and Literature to the End of the Sixth Century A.D., with an Account of the Principal Sects and Heresies. Christian Classics Ethereal Library. Luokka:Gnostikot
Krasnaja Poljana

Krasnaja Poljana () on kaupunkityyppinen taajama Sotšissa Krasnodarin aluepiirissä Adlerin piirissä Venäjällä. Krasnaja Poljanassa sijaitsevilla suorituspaikoilla järjestettiin vuoden 2014 talviolympialaisten ampumahiihdon, pohjoismaisten hiihtolajien, alppihiihdon, freestylehiihdon, lumilautailun ja kelkkailun kilpailutapahtumat.http://www.olympic.org/uk/games/sochi/full_story_uk.asp?id=2221https://web.archive.org/web/20070927030150/http://sochi2014.com/sochidwnld/bid_book/Book%202/Theme%208/Theme%208%20sprds.pdf ==Lähteet== ==Aiheesta muualla== * Virallinen Krasnaja Poljana -portaali Luokka:Sotši Luokka:Venäjän kaupunkityyppiset taajamat
.uk

.uk on Yhdistyneen kuningaskunnan Internet-maakoodi verkkotunnuksia varten, joka otettiin käyttöön ensimmäisen kerran vuonna 1985. Maaliskuussa 2012 se oli maailman neljänneksi suosituin verkkotunnus (.com, .de ja .netin jälkeen) yli kymmenellä miljoonalla rekisteröidyllä tunnuksella. Tunnuksen rekisteröintiä on hallinnoinut vuodesta 1996 alkaen voittoa tavoittelematon organisaatio Nominet. == Lähteet == == Aiheesta muualla == * Nominetin kotisivu Luokka:Internet-maatunnukset uk
Parfinon piiri

Parfinon piiri () on kunnallishallintoalue Novgorodin alueella Venäjällä. Vuonna 1968 perustetun piirin pinta-ala on 1 591,1 neliökilometriä. Asukkaita on 14 100 henkeä (vuonna 2012). ==Maantiede== Parfinon piiri sijaitsee Novgorodin alueen kaakkoisosassa. Se rajoittuu pohjoisessa Kresttsyn, kaakossa Demjanskin ja lounaassa Staraja Russan piireihin. Pinta-alasta 71,4 % on metsää, 17,7 % maatalousmaata, 7,0 % vesistöjä ja 2,1 % asuinaluettaShema, s. 32.. Seutu kuuluu Ilmajärven alankoon. Tärkeimmät joet ovat Lovat, Pola ja Redja, jotka muodostavat laajan soistuneen suistoalueen. Hyötykaivannaisiin kuuluvat hiekka, sora, turve ja savi. Luonnonsuojelualueita ovat Itä- Ilmajärven ja Parfinon rauhoitusalueet, Lovatjoen suisto sekä Ganetskin ja Nevin suotShema, s. 22.. ==Hallinnollinen jako ja asutus== Piiriin kuuluvat Parfinon kaupunkikunta sekä Fedorkovon ja Polan maalaiskunnatShema, s. 31.. Hallinnollinen keskus on Parfinon kaupunkimainen taajama, josta on 120 kilometriä alueen pääkaupunkiin Novgorodiin. Jurjevon, Kuzminskojen, Lažinyn, Novaja Derevnjan ja Sergejevon kunnat lakkautettiin vuonna 2010. Ainoa kaupunkiasutus on Parfino, jossa asuu 52 % piirin väestöstä (vuonna 2010). Maaseudun asutuskeskuksia on 114. Asukasluvun kehitys 1970 1979 1989 2002 2010 18 986 17 011 17 650 16 485 14 395 ==Liikenne, talous ja palvelut== Parfinon kautta kulkee Kresttsyn piirin Podlitovjen ja Staraja Russan välinen maantie sekä Bologojen ja Dnon välinen rautatieShema, s. 89–90.. Maantie yhtyy Podlitovjessa Moskovan ja Pietarin väliseen M10-valtatiehen. Paikallisista elinkeinoista tärkeimpiä ovat jalostus (28,0 % vuonna 2009), hallinto (22,0 %), koulutus (14,1 %) ja muut julkiset palvelutShema, s. 64–65.. Piirin talous perustuu puunjalostus- ja elintarviketeollisuuteen sekä maatalouteenShema, s. 34.. Tärkein teollisuuslaitos on Parfinon vaneritehdas, joka on ollut konkurssitilassa vuodesta 2009, mutta jatkaa edelleen toimintaansa. Maataloutta edustaa joukko maatalousyrityksiä, 40 yksityistilaa ja lähes 2 400 asukkaiden palstaviljelmää. Kaksi kolmasosaa työvoimasta työskentelee piirin ulkopuolellaShema, s. 63.. Piirissä toimii neljä lastentarhaa, kuusi yleissivistävää koulua, lasten harrastuskeskus ja Staraja Russan ammattikoulun haaraosasto. Kulttuurilaitoksia ovat piirin kulttuuri- ja vapaa-ajankeskus, kirjastolaitos ja lasten taidekoulu. Terveyspalveluihin kuuluvat piirisairaala, Polan paikallissairaala, poliklinikka ja 11 lääkintäasemaa. ==Nähtävyydet== Seudulta on löydetty useita muinaisia asuin- ja hautapaikkoja sekä kolme muinaislinnaa. Rakennusmuistomerkkeihin kuuluu Hmelevon kartano. Toisesta maailmansodasta kertovat neuvostosotilaiden hautausmaat.Shema, s. 48–52. ==Lähteet== * ===Viitteet=== ==Aiheesta muualla== * Parfinon piirin sivusto *
Parfino

Parfino () on kaupunkimainen taajama, kaupunkikunta ja Parfinon piirin hallinnollinen keskus Novgorodin alueella Venäjällä. Se sijaitsee Lovatjoen rannallaGeneralnyi plan, s. 8. 116 kilometriä Novgorodista maanteitse etelään ja 20 kilometriä Staraja Russan kaupungista itäänGeneralnyi plan, s. 12.. Taajamassa on 7 500 ja kunnassa 7 600 asukasta (vuonna 2010). ==Maantiede ja asutus== Parfinon kunnan pinta-ala on 5,62 neliökilometriäGeneralnyi plan, s. 6.. Se rajoittuu Fedorkovon maalaiskuntaan. Seutu kuuluu Ilmajärven alankoon. Keskustaajaman lisäksi kuntaan kuuluu Konjuhovon kylä, jossa on reilut sata asukasta. ==Historia== Parfino on syntynyt vuonna 1910 perustetun vaneritehtaan työläisasutukseksi. Se on saanut nimensä lähellä sijaitsevan rautatieaseman mukaan. Vuonna 1938 Parfino sai kaupunkimaisen taajaman statuksen. Toisen maailmansodan aikana se tuhoutui lähes kokonaan. Vuonna 1968 taajamasta tuli Parfinon piirin keskus. ==Liikenne, talous ja palvelut== Parfinon kautta kulkee Podlitovjen ja Staraja Russan välinen maantie sekä Bologojen ja Dnon välinen rautatieGeneralnyi plan, s. 27.. Paikallisista elinkeinoista tärkeimpiä ovat jalostus, hallinto ja erilaiset julkiset palvelut. Merkittävin teollisuuslaitos on Parfinon vaneritehdas, joka on ollut konkurssitilassa vuodesta 2009 lähtien, mutta jatkaa edelleen toimintaansa. Taajamassa toimii neljä lastentarhaa, keskikoulu, lasten harrastuskeskus, taidekoulu ja Staraja Russan ammattikoulun haaraosasto. Kulttuurilaitoksia ovat kulttuuritalo, piirin keskuskirjasto ja lastenkirjasto. Terveyspalveluihin kuuluvat piirisairaala ja poliklinikka.Generalnyi plan, s. 22–27. ==Nähtävyydet== Paikallisia nähtävyyksiä ovat toisen maailmansodan aikana kaatuneiden neuvostosotilaiden hautausmaat sekä Konjuhovon kylään sodan muistoksi asetettu panssarivaunuGeneralnyi plan, s. 10.. ==Lähteet== * ===Viitteet=== ==Aiheesta muualla== * Parfinon kunnan sivusto Luokka:Novgorodin alueen kaupunkimaiset taajamat Luokka:Parfinon piirin kunnat
Shenzhou 7

Shenzhou 7 () on Kiinan kolmas miehitetty avaruuslento. Lento on Kiinan ensimmäinen kolmihenkinen lento. Lento alkoi 25. syyskuuta 2008 13:10 UTC (16.10 Suomen aikaa) Jiuquanin avaruuskeskuksesta. Kiinan kolmas avaruuslento alkoi Yle.fi 25.9.2008. Viitattu 25.9.2008. Zhai Zhigang suoritti Kiinan ensimmäisen avaruuskävelyn 27. syyskuuta 2008. Tämän myötä Kiinasta tuli kolmas valtio Neuvostoliiton ja Yhdysvaltain jälkeen, joka pystyi toteuttamaan avaruuskävelyn itsenäisesti. Aluksen maahanpaluu onnistui. ==Miehistö== 100px 100px 100px Zhigang Boming Haipeng Lennon miehistö julkistettiin 17. syyskuuta. Miehistön jäsenet ovat 42-vuotiaita sotilaslentäjiä. Siihen kuuluivat: 2008China names first "spacewalker" astronaut *Zhai Zhigang, komentaja, avaruuskävelijä *Liu Boming *Jing Haipeng ===Varamiehistö=== *Chen Quan, komentaja *Fei Junlong *Nie Haisheng == Avaruuskävely == thumb|Kiinalainen Feitian-avaruuspuku Zhai suoritti lennon ainoan avaruuskävelyn. Liu seisoi ilmalukossa avustaen Zhaita. Jing Haipeng tarkkaili tilannetta paluukapselissa. Kävely alkoi 27.9.2008 kello 08:43 (UTC) ja kesti 16 minuuttia. Lennon aikana Zhai heilutti Liun antamaa Kiinan lippua ja lähetti terveisiä. Zhai otti haltuun kiertomoduulin ulkopuolelle kiinnitettyjä kiinteän voiteluaineen testipaloja ja ojensi ne Liulle. Näillä kaikkiaan 11 eri tyyppisellä näytteellä tutkitaan avaruuslentoon sopivia materiaaleja.http://news.xinhuanet.com/english/2008-09/27/content_10121998.htm Näytteiden haltuunoton jälkeen alkoi varsinainen avaruuskävely. Zhai oli kiinnittyneenä avaruusalukseen kahdella turvalie’alla sekä happea ja viestintää siirtävällä sähköjohdolla. Zhai kiersi kiertoratamoduulia pitkin pitäen käsillään kiinni tätä varten tehdystä kaiteesta ja siirtämällä turvaliekoja kiinnityskohdasta toiseen. ==Satelliitin laukaisu== Noin kaksi tuntia Zhain alukseen paluun jälkeen miehistö laukaisi myös mikrosatelliitin avaruuteen. Satelliitti on 40 cm pitkä kuutio, sen massa on 40 kg ja se sisältää mm. 150 megapikselin stereokameran jonka tarkoituksena on kuvata alusta. Kuvauksen jälkeen satelliitti siirtyy 100-200 km etäisyydelle aluksesta. Satelliitin avulla harjoitellaan lähestymistä ja seurantaa telakoitumista varten. Satelliitin arvioidaan toimivan kolme kuukautta.Shenzhou-7 launches small monitoring satellite 27.9.2008 ==Lähteet== == Aiheesta muualla == *Uutistoimisto Xinhuan Shenzhou 7 -sivusto Luokka:Vuoden 2008 avaruustoiminta Luokka:Shenzhou-ohjelma
Joutseno-Pulp

Joutseno-Pulp Oy oli vuosina 1951–1997 toiminut Kaukas Oy:n ja Rauma-Repola Oy:n omistama selluloosaa valmistanut metsäteollisuusyhtiö. Joutseno Pulpin edeltäjä Osakeyhtiö Pulp perustettiin 1908, ja toukokuussa 1909 Joutsenossa käynnistynyt yhtiön selluloosatehdas tuotti noin 6 000 tonnia valkaisematonta sulfaattiselluloosaa vuodessa. Selluloosatehtaan ympärille rakennettiin myös työntekijöiden asuntoja, ja aluetta kutsuttiin Pulpin kyläksi. Osakeyhtiö Pulp siirtyi vuonna 1918 Kaukas Oy:n hallintaan ja jatkoi toimintaansa Kaukaksen yhteydessä. Joutseno-Pulp Osakeyhtiö toimi omana yhtiönään 1951–1997. Vuonna 1969 yhtiö osti Lohja-Kotka Oy:n Haarla-yhtymältä, ja Joutsenon selluloosatehdasta laajennettiin 1955 ja 1969. Viimeisen laajennuksen jälkeen tehtaan vuosituotanto oli 245 000 tonnia valkaisematonta selluloosaa. Tehtaalle valmistui 1984 valkaisulaitos, jonka jälkeen kaikki valmistettu selluloosa oli valkaistua. Joutsenon selluloosatehdas siirtyi 1997 Metsä- Botnian omistukseen. Tehtaalle rakennettiin vuonna 1998 uusi talteenottolinja ja 2001 uusi kuitulinja. Vuonna 2013 tehdas aloitti polysulfidisellun valmistuksen. Nykyisin tehdas toimii nimellä Metsä Fibre Joutsenon sellutehdas, tehdas on maailman suurin yksilinjainen havusellutehdas. Tehtaan kapasiteetti on 690 000 tonnia havuselluloosaa vuodessa, ja siellä työskentelee 136 työntekijää. ==Tehtaan rautatiekalusto== * Otso 4 * Otso 4 (Saalasti 113/1977, Entinen Kemi Oy:n veturi) * Otso 2 (Saalasti 38/1962) * Otso Robot ==Katso myös== * Stora Enson Imatran tehtaat * Suomen paperiteollisuus == Lähteet == * === Viitteet === == Aiheesta muualla == * Pörssitieto: Joutseno-Pulp Oy Luokka:Entiset suomalaiset metsäteollisuusyhtiöt Luokka:Suomen selluloosatehtaat
Poddorje

Poddorje () on maalaiskunta, sen keskuskylä ja Poddorjen piirin hallinnollinen keskus Novgorodin alueella Venäjällä. Se sijaitsee Lovatin sivujoen Redjan varrella 162 kilometriä Novgorodista etelään. Kylässä on 1 900 ja kunnassa 3 200 asukasta (vuonna 2010). ==Maantiede ja asutus== Poddorjen kunnan pinta-ala on 1124,5 neliökilometriä. Se rajoittuu pohjoisessa Staraja Russan piirin Ivanovskojen ja Novoselskin kuntiin, idässä Poddorjen piirin Selejevon kuntaan, etelässä Holmin piirin Krasnyi Borin kuntaan sekä Pihkovan alueeseen ja lännessä Poddorjen piirin Belebjolkan kuntaan. Pinta-alasta 87,1 % on metsää ja 7,4 % maatalousmaata. Suurimmat joet ovat Redja sekä Polistin sivujoki Porusja. Seudulla sijaitsee Rdeiskoje- ja Polistojärviä ympäröivä suoalue, joka muodostaa yhteensä 369,22 neliökilometrin laajuisen Rdeiskin luonnonpuiston. Hyötykaivannaisiin kuuluu turve. Keskuskylän lisäksi kuntaan kuuluu 46 kylää: Andronovo, Borisogleb, Burakovo, Dobrantsevo, Dubovaja, Filistovo, Gorodok, Goruška, Grinevo, Grivy, Gusevo, Jablonovo, Jamno, Jelno, Jeremkino, Jurjevo, Kremno, Kulakovo, Lisitškino, Lopastino, Luskarevo, Maslovskoje, Mihailovo, Mintsevo, Mostištše, Nivki, Odintsovo, Ozerki, Peski, Petuhino, Poltoranovo, Pustoška, Rutšji, Rjabkovo, Sokolje, Sosnovo, Trofimovo, Trupehino, Tugino, Usadba, Ustje, Vekšino, Veštšanka, Vitševitsy, Vlasovo, Zapolje, Zelenkovo ja Žemtšugovo. Poddorjen ohella toinen suurempi asutuskeskus on yli 400 asukkaan Maslovskoje. Yhdeksässä kylässä ei ole lainkaan vakituista asutusta. ==Liikenne, talous ja palvelut== Poddorjen kautta kulkee Šimskin, Staraja Russan, Holmin, Loknjan, Velikije Lukin ja Nevelin välinen maantie R51. Kylästä on linja-autoyhteydet Holmiin, Staraja Russaan, Novgorodiin ja Pietariin. Myös kunnan sisällä on linja- autoliikennettä. Työvoimasta 28 % työskentelee kunnan ulkopuolella. Paikallisista elinkeinoista tärkeimpiä ovat tukku- ja vähittäiskauppa (17,1 %) sekä valtionhallinto (15,7 %). Kunnan alueella toimii kaksi maitotilaa, meijeri sekä metsäteollisuuslaitoksia. Keskuskylän palveluihin kuuluu lastentarha, keskikoulu, musiikkikoulu, piirin kulttuuritalo, keskuskirjasto, piirisairaala, yleinen sauna, apteekki, posti, säästöpankki, poliisiasema ja palokunta. ==Nähtävyydet== Kunnan alueella on useita muinaisia hautapaikkoja sekä toisen maailmansodan muistomerkkejä. Poddorjen kylässä toimii kotiseutumuseo. ==Lähteet== ==Aiheesta muualla== * Poddorjen kunnan sivusto * Poddorjen piirin sivusto Luokka:Novgorodin alueen kylät Luokka:Poddorjen piirin kunnat
Gustav Noske

Gustav Noske (9. heinäkuuta 1868 Brandenburg an der Havel – 30. marraskuuta 1946 Hannover) oli saksalainen poliitikko, joka toimi Weimarin tasavallan puolustusministerinä 1919–1920. Noske oli sosiaalidemokraattisen puolueen jäsen ja parlamenttiedustaja vuodesta 1906 ensimmäisen maailmansodan loppuun. Hän kuului sosialistiseen oikeistosiipeen ja otti osaa spartakistikapinan ja Münchenin neuvostotasavallan verisiin kukistamisiin vuonna 1919. Noske oli kommunistijohtajien Rosa Luxemburgin ja Karl Liebknechtin vastustaja. Hänen lähettämänsä oikeistolaiset freikorpsit surmasivat noin 1 000 kommunistia Münchenin neuvostotasavallan kukistamisen yhteydessä. Weimarin tasavallan vakiinnuttua Noske toimi Ala-Saksin osavaltion presidenttinä Hannoverissa. Nosken epäiltiin osallistuneen toisen maailmansodan aikana Adolf Hitlerin vastaiseen salaliittoon. Saksan tapahtumien jälkeen Suomessakin kommunistit käyttivät sosiaalidemokraateista pilkkanimeä noske tai noskelainen. Tällä haluttiin sanoa, että sosiaalidemokraatit menevät työväen kapinoidessa porvarien puolelle.Pieni tietosanakirja, palsta 425. Project Runeberg. Viitattu 28.2.2014.Kommunistisen Internationalen Toimeenpanevan komitean päätöslausunto Suomen Kommunistisen Puolueen taistelukyvyttömyyden syistä taistelussa fasismia vastaan. Marraskuu 1930. Pauli Kruhsen Histdoc-kokoelma 2007. ==Lähteet== * Pieni Tietosanakirja 1925-1928 === Viitteet === == Aiheesta muualla == Luokka:Saksalaiset sosiaalidemokraattiset poliitikot Luokka:Saksan ministerit Luokka:Weimarin tasavalta Luokka:Vuonna 1868 syntyneet Luokka:Vuonna 1946 kuolleet
Uli Hoeneß

Ulrich ”Uli” Hoeneß (s. 5. tammikuuta 1952 Ulm, Baden-Württemberg, Saksan ltv.) on saksalainen entinen jalkapalloilija, joka nykyisin toimii bundesliigaseura Bayern Münchenin urheilutoimenjohtajana.http://www.fcbayern.t-home.de/de/verein/ag/00153.php?fcb_sid=4a9d6f534b6183a31acbef35ca656110 == Ura pelaajana == Hyökkäyspäässä pelannut ulmilainen Hoeneß aloitti ammattilaisuransa vuonna 1970 Bayern Münchenissä. Hän pelasi seurassa yhdeksän kauden ajan ja voitti seurassa muun muassa kolme Bundesliigan mestaruutta ja Euroopan Cupia. Hän pelasi joukkueessa 239 liigaottelua, joissa teki 86 maalia. Ennen uransa lopettamista hän pelasi vielä kauden 1978/1979 1. FC Nürnbergissä.http://www.fussballdaten.de/spieler/hoenessulrich/ Saksan liittotasavallan maajoukkueessa Hoeneß pelasi vuosina 1972–1976 35 ottelua, joissa hän teki viisi maalia. Hän oli mukana sekä 1972 EM-kisoissa että 1974 MM-kisoissa, joissa molemmissa Saksan liittotasavalta voitti mestaruuden, kuten myös 1976 EM-kisoissa, joissa Saksa saavutti hopeaa. === Saavutukset === *Saksan mestaruus 1972, 1973, 1974 *Saksan mestaruus -hopeaa 1971 *Saksan Cupin voitto 1971 *Euroopan Cupin voitto 1974, 1975, 1976 *Euroopan/Etelä- Amerikan Cupin voitto 1976 *Maailmanmestaruus 1974 *Euroopan mestaruus 1972 *Euroopan mestaruus -hopeaa 1976 == Peliuran jälkeen == Hoeneß lopetti oman aktiiviuransa verrattaen nuorena, vain 27-vuotiaana, ja on tämän jälkeen toiminut johtotehtävissä Bayern Münchenin organisaatiossa.http://www.fcbayern.t-home.de/de/verein/ag/00153.php?fcb_sid=4a9d6f534b6183a31acbef35ca656110 Hänen veljensä Dieter on niin ikään entinen huippupelaaja. Tammikuussa 2013 Hoeneß kertoi viranomaisille maksamatta jättämistään veroista. Hän joutui pidätetyksi 20. maaliskuuta mutta pääsi kotietsinnän jälkeen vapaaksi viiden miljoonan euron suuruista takuusummaa vastaan. Hoeneß totesi syyllistyneensä vääriin menettelytapoihin sveitsiläisen pankkitilinsä suhteen ja haluavansa hyvittää virheensä. == Lähteet == Luokka:Saksalaiset jalkapalloilijat Luokka:Jalkapallon Euroopan mestarit Luokka:Vuonna 1952 syntyneet Luokka:Elävät henkilöt
Juha Varis

Juha Mika Varis (s. 23. lokakuuta 1970 Tampere) on suomalainen näyttelijä, joka työskentelee Suomen Kansallisteatterissa. Varis esitti syksystä 2009 vuoteen 2011 Veikkauksen Jokeri-pelin Jokeri- hahmoa.http://www.iltalehti.fi/uutiset/2009110810564826_uu.shtml Hän esiintyy myös Vanessa ja pikkuväki ohjelmassa, Isi testaa -osiossa ja Lego Batman 2017-elokuvassa. Varis on naimisissa näyttelijä Helena Vierikon kanssa. Juha perusti Löytänän kesäteatterin vuonna 2022 kotikylälleen ja kesällä 2022 viiden ammattilaisnäyttelijän ryhmä esitti Onnennumerot- näytelmän. Kesällä 2023 oli vuorossa Mika Waltarin Myöhästynyt hääyö. == Teatteri == *Kokkolan kaupunginteatteri 1988–89 *Ahaa Teatteri 1989–1992 *Suomen Kansallisteatterin näyttelijä 1997– == Filmografia == ===Elokuvat=== *Matokuningas (1993) (rakastaja) *Samalla tiellä (1996) *Syrjähyppyjä (1996) (teatterikoululainen) *Kaukana (1996) (nyrkkeilymaajoukkueen jäsen) *Joki (2001) (Hannu, Esan veli) *Haaveiden kehä (2002) (nuori lääkäri) === Televisiosarjat === *Howard - verinen iltapäivä (1996) (poliisipäällikkö) *Sydän toivoa täynnä (1997) (Olli) *Kuningas Arthurin katastrofit (2012) (Tietäjä Merlin) *Palava rakkaus (1997) (Hillar Kallas) *Loistavat Jerkun pojat (1999) (Antti Kilpi) *Sotamies Jokisen vihkiloma (1999) (sotamies Alpo Jokinen) *Rikas mies (2004) (toimittaja bileissä) *Sairaskertomuksia (2004) (Petu) *Ryhmymaan taikakirja (2014) (Herttua) *Ryhmymaan taikakristalli (2011) (Herttua) *Kylmäverisesti sinun (2005) (Seppo Valkonen) *Uudisraivaaja (2006) (Jyri Salmi) *Bodomin legenda (2006) (Young Keto) *Harvoin tarjolla (2008) (Teemu Lihavainen) *Morsian (2009) (Rikostutkija Vainio) * Loton lauantaiarvonta (Jokeri, 4. marraskuuta 2009 alkaen) *Hiphop Hamlet (2010) (Jorma, pappi) * Maailma on valmis (2012) (Teemu Lihavainen) * Kotikatu (2012) (sureva) * Huone 301 (2019) (Pekka) * Ex- onnelliset (2020) (Patrik Karvola) === Dubbaukset === == Lähteet == ==Aiheesta muualla== *Juha Varis Elonet-sivuilla *Juha Varis Internet Movie Databasessa Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt
Münchenin neuvostotasavalta

Münchenin neuvostotasavalta () eli Baijerin neuvostotasavalta () tarkoittaa lyhytaikaista Münchenin kommunistista hallintoa, joka kukistettiin verisesti 3. toukokuuta 1919. Tapahtumat saivat alkunsa, kun kommunistinen kaupunginkomendantti, entinen merisotilas Rudolf Eglhofer, ammutti kahdeksan äärioikeistolaista. Ampujina olivat paikalliset punakaartilaiset, ja teloitetut olivat oikeistolaisen Thule-seuran jäseniä. Seurauksena hallituksen joukot, joita komensi puolustusministeri Gustav Noske, rynnäköivät kaupunkiin. Puhjenneissa katutaisteluissa käytettiin liekinheittimiä ja panssarivaunuja. Taisteluissa sai surmansa yli tuhat ihmistä. == Katso myös == * Spartakistikapina * Unkarin neuvostotasavalta == Lähteet == * Vuosisatamme kronikka, s. 254. Gummerus, 1987. == Aiheesta muualla == Luokka:Entiset tunnustamattomat valtiot Luokka:Saksan entiset valtiot ja valtiomuodostelmat Luokka:Weimarin tasavalta Luokka:Münchenin historia Luokka:Baijeri Luokka:1919
Chevrolet HHR

Chevrolet HHR on Chevroletin pieni, retrotyylisesti muotoiltu, crossover- luokan henkilöauto. Ensiesittely Pohjois-Amerikassa tapahtui Los Angelesin autonäyttelyssä vuonna 2005 ja Euroopassa Geneven autonäyttelyssä maaliskuussa 2007. Ajoneuvolla ei ollut varsinaista edeltäjää tai seuraajaa sittemmin. Mallistossa oli sitä ennen lisenssillä valmistettu Tracker- ja jälkeenpäin 2012- tuli eri maissa valmistettava Orlando-malli. Auton valmistus lopetettiin 2011. == Yleistä == Mallinimi HHR tulee sanoista Heritage High Roof. Pohjalevy on Delta-pohjalevy, sama jota käytetään muun muassa Chevrolet Cobaltissa, Pontiac G5:ssä ja Saturn IONissa. Auton muotoilu on saanut inspiraationsa vuoden 1949 Chevrolet Suburbanista. Auton muotoilija on ollut Bryan Nesbitt, joka oli ennen töissä Chrysler-yhtiössä ja pääsuunnittelija PT Cruiserille. Nesbitt palkattiin GM:n suunnittelijaksi, jossa hän toimi Chevroletin Yhdysvaltain mallien pääsuunnittelijana. Auto on tila-auto tyyppinen 5-hengen farmarimalli, jossa on muunneltavat sisätilat jossa on n.1,78 kuutiometrin kokoinen tavaratila, mm. jokaisen mallin apukuskin penkin saa tasaiseksi lattiaksi. Autoa valmistettiin myös umpikylkimallisena mutta 4-ovisena, jolloin siihen sai valinnaisena kaukosäätimesta auki pomppaavat takaovet. Mallistossa oli viisi eri tasoa jotka vain vähän vaihtelivat tuotannon aikana; LS, LT, 2LT, Special Edition ja SS-malli joka tuli mallivuodelle 2008. Auton tuotanto tapahtui vuoden 2011 loppuun saakka Meksikossa, Ramos Arizpessa. Aluksi malli oli vain Pohjois-Amerikan markkinoilla, mutta vuonna 2007 se tuli saataville myös Euroopassa ja Japanissa. Autoa ei tuotu koskaan Suomeen koska silloinen Suomen lainsäädäntö olisi vaatinut kaikkien auton lasien ja valaisimien vaihtamista E-merkinnällä varustettuihin. Autoa vietiin paljon mm. Saksaan ja Ruotsiin, jossa kansallinen poikkeusmerkintä oli mahdollista tehdä. Suorituskykyisen SS-version valmistus alkoi joulukuussa 2007. Mallissa käytettiin samaa 2-litraista, 260 hevosvoimaista, turboahdettua Ecotec- moottoria, jota on käytetty jo Pontiac Solstice GXP:ssä ja Saturn Sky Red Line:ssä. Moottori oli käytössä myös Fisker Karma-sähköauton voimanlähteenä. == Moottorit == Malli Mallivuodet Moottori Iskutilavuus Teho Vääntö 2.2 R4 Ecotec 107 kW (145 hv) 210 Nm 2.4 R4 16V Ecotec 2 399 cm3 125 kW (174 hv) @6 200 r/min 222 Nm @4 800 r/min SS 2008- R4 Ecotec n. 2000 cm3 ? kW (260 hv) == Mitat == *Pituus: 4 480 mm *Leveys: 1 760 mm *Korkeus: 1 600 mm *Akseliväli: 2 631 mm == Aiheesta muualla == * http://ChevyHHR.net HHR Luokka:J-segmentin autot Luokka:2000-vuosikymmenen autot Luokka:2010-luvun autot
Chevrolet Epica

Chevrolet Epica on vuosina 2006 ja 2015 välisenä aikana valmistettu keskikokoinen neliovinen auto. Sitä valmisti GM Korea. Muotoilu on aiempiin Chevrolet-malleihin verrattuna jonkin verran erilaista ja suunnittelussa on panostettu mukavuuteen. Suomessa myynti alkoi syksyllä 2006. Chevrolet- automerkki vetäytyi Euroopasta Venäjää ja muita IVY-maita lukuun ottamatta 2010-luvun puolivälissä.Legendaarinen Chevrolet poistuu Euroopasta , Helsingin Sanomat 5.12.2013. Viitattu 15.4.2016. == Yleistä == Auto valmistettiin General Motorsin Etelä-Korean tehtaalla Bupyongissa. Australiassa auto tunnetaan nimellä Holden Epica. Siellä auto esiteltiin Brisbanen autonäyttelyssä helmikuussa 2007 ja tuli myyntiin huhtikuussa. Australiassa varustetasot ovat nimeltään CDX ja CDXi. Moottorivaihtoehdot ovat samat 2- ja 2,5-litraiset kuutosmoottorit kuin Euroopassa. Auton alusta ja varustus on muutettu vastaamaan Australian mantereen tarpeita ja olosuhteita. == Varustelu == Varustelutasoja on kaksi: LS ja LT. == Moottorit == *2.0 (1993 cm3) R6 - 105 kW (143 hv) @ 6400 r/min, 195 Nm @ 4600 r/min *2.5 (2492 cm3) R6 - 115 kW (156 hv) @ 5800 r/min, 237 Nm @ 4000 r/min *2.0 D (1991 cm3) R4 - 110 kW (150 hv) @ 4000 r/min, 320 Nm @ 2000 r/min Suomessa 2-litrainen dieselmoottori tuli valikoimaan huhtikuussa 2007. Moottorissa on sähköisesti ohjattu muuttuvageometrinen turboahdin sekä hiukkassuodatin. Dieselin yhteydessä voi valita joko 5-portaisen manuaali- tai automaattivaihteiston. Manuaalivaihteiston yhteydessä varustetaso on LS ja automaatin yhteydessä LT. Kaikki Chevroletin käyttämät dieselmoottorit valmistetaan Etelä-Koreassa, Gunsanissa. == Lähteet == == Aiheesta muualla == Epica Luokka:D-segmentin autot Luokka:2000-vuosikymmenen autot Luokka:2010-luvun autot
Koulun biologia

Koulun biologia on peruskoulun yläkoululaisille tarkoitettu biologian oppikirjasarja. Sarjan kustantaa Otava. Kirjojen uusimmat painokset sisältävät vuoden 2004 opetussuunnitelman mukaiset tiedot. == Sarjaan kuuluvat teokset == === Oppikirjat === ==== Koulun biologia: Sisävedet ==== Vesibiologiaa opiskellaan joko tästä tai Itämeri-kirjasta. Suomen sisävesien tyypillisten eläin- ja kalalajien tunnistaminen, käyttäytyminen ja sopeutuminen on kirjassa tärkeällä sijalla. Kirjassa käsitellään myös vesiekosysteemeitä. ==== Koulun biologia: Itämeri ==== Kirja on vaihtoehtoinen kirja vesibiologian opiskeluun. Se tarjoaa mahdollisuuden Itämeren opiskeluun keskeisenä esimerkkiekosysteeminä. ==== Koulun biologia: Metsät ja suot ==== Kirja kertoo muun muassa metsäekosysteemin rakenteesta ja toiminnasta. Kirjaan liittyy myös tehtäväkirja. * ==== Koulun biologia: Ihminen ==== Kirjassa käsitellään ihmisen rakenne, seksuaalisuus ja elintoiminnot. === Muut materiaalit === Jokaiseen oppikirjaan liittyy myös opiskeluvihko, jossa on tehtäviä. Opettajan kirjassa on muun muassa opiskeluvihkojen vastaukset sekä kalvopohjia. == Sarjan tekijät == * Merja Kuisma * Pirkko Lehtiö * Matti Leinonen * Teuvo Nyberg * Simo Veistola == Aiheesta muualla == * Koulun biologia -sarja Otavan sivuilla Luokka:Biologia Luokka:Oppikirjat
Sananjalkanahikas

Sananjalkanahikas (Rhizomarasmius undatus) on kupera, navallinen harmaanruskea tai joskus punaruskea sananjalkanahikaslaji. Sen heltat ovat valkoiset ja vanhemmiten punatäpläiset. Sienen jalka on valkean mustanruskea. Sieni kasvaa maassa sananjalan seurassa. Se on kalkinsuosija. == Lähteet == Luokka:Physalacriaceae
Jouhinahikas

Jouhinahikas (Gymnopus androsaceus, syn. Marasmius androsaceus) on kupera tai laakealakkinen vaalean punaruskea juurekaslaji. Sen heltat ovat lakkia vaaleammat. Jalka on musta ja kiiltävä. Se kasvaa oksilla, kuorenpaloilla ja neulasilla yleisenä koko Suomessa. == Lähteet == Luokka:Juurekkaat
Ruotinahikas

Ruotinahikas (Marasmius epiphyllus) on nahkamainen maidonvalkoinen nahikaslaji. Sen heltat ovat valkoiset ja hyvin harvassa. Jalka on yläosastaan yleensä lakin värinen, alaspäin mennessä kellanruskeampi ja jauheinen. Sieni kasvaa lahoavilla lehdillä myöhäissyksyisin koko Suomessa yleisenä. Lajia ei voi pitää ruokasienenä. == Lähteet == Luokka:Marasmiaceae
Oksaratasnahikas

Oksaratasnahikas (Marasmius rotula) on kuperan laakea nahikaslaji. Sen lakki on valkoinen. Sienen heltat ovat valkoiset. Sen jalka on musta tai ruskeanmusta ja kiiltävä. Nahikas kasvaa maahan pudoinneilla lehdillä tiheinä ryhminä. Sitä tavataan Etelä-Suomessa. == Lähteet == Luokka:Marasmiaceae
Haisunahikas

Haisunahikas (Gymnopus foetidus, syn. Micromphale foetidum) on kupera tai laakealakkinen punaruskea tai vaaleanruskea juurekaslaji. Sen heltat ovat likaisenruskeat. Jalka on latvasta ruskea ja alempaa musta. Sieni haisee pilaantuneelta kaalilta. Se kasvaa harvinaisena lehdillä kalkkipitoisissa paikoissa. == Lähteet == Luokka:Juurekkaat
Kuusenneulasnahikas

Kuusenneulasnahikas (Paragymnopus perforans, syn. Micromphale perforans) on kellertävälakkinen sienilaji. Sen jalka on musta. Sieni kasvaa kuusen seuralaisena, ja sitä voi löytää jo alkukesästä. Laji ei ole ruokasieni. Se on Suomessa melko tavallinen kuusimetsien sienilaji. == Lähteet == == Aiheesta muualla == * Pinkka – Lajintuntemuksen oppimisympäristö: Kuusenneulasnahikas (Micromphale perforans) Luokka:Omphalotaceae Luokka:Karikkeenhajottajat
Juuso Hirvikangas

Jukka Tapani ”Juuso” Hirvikangas (s. 26. syyskuuta 1956) on suomalainen näyttelijä, elokuvaäänittäjä, kuvaaja ja muutenkin elokuva-alan moniosaaja. Hirvikangas on tehnyt paljon yhteistyötä Kaurismäen veljesten, Mikan ja Akin, kanssa. ==Filmografiaa== *Valehtelija (1981) (Juuso) *Arvottomat (1982) (Harri) *Gorkin puisto (1983) (James Kirwill) *Palava enkeli (1984) (Mikko) *Rocky VI (1986) *Cha Cha Cha (1989) (Caddie) *Talvisota (1989) (kersantti Felix Rinta) *Papukaijamies (1992) (papukaijan ääni) *Syrjähyppyjä (1996) (valomies) *Kotikatu (1998–1999, 2001) (Jammu Nieminen) *Rakkaudella, Maire (1999) (Ansku) *Häjyt (1999) (Uittola) *Kahlekuningas (2002) (lentäjä) *Tuulikaappimaa (2003) (Roikkala) *Harvoin tarjolla (2008) (LymPan valmentaja) *Tarkastaja (2011) (jeesaaja) *Onnesta (2014) (Irman isä) *Toivon tuolla puolen (2017) (rantojen mies) ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1956 syntyneet Luokka:Elävät henkilöt
Nousukausi

Nousukausi voi tarkoittaa ainakin seuraavia: * nousukausi, kasvun kausi talouden suhdannevaihtelussa * Nousukausi, Johanna Vuoksenmaan ohjaama elokuva vuodelta 2003. * Nousukausi, suomalainen iskelmämusiikkia soittava yhtye
Sofia Lovisa Ramsay

Sofia Lovisa Ramsay (21. tammikuuta 1754 Porvoon pitäjä – 30. syyskuuta 1816 Tukholma, Ruotsi) oli suomalainen aatelinen ja kartanonomistaja, joka toimi innoittajana J. L. Runebergin Vänrikki Stoolin tarinoiden runolle ”Matkamiehen näky”. Luettavissa myös: Sofia Lovisa Ramsay Vänrikki Stoolin henkilöhahmojen elämäkerrat Kansallisbiografiassa, Suomalaisen Kirjallisuuden Seura. Sofia Ramsay kuului Ramsayn aatelissukuun. Hänen isänsä oli vapaaherra, maaherra ja kenraaliluutnantti Anders Henrik Ramsay ja äitinsä Maria Christina Hisingh, jonka isä oli ruukinpatruuna Johan Wilhelm Hisingh. Ramsay oli isänsä ainoa aikuiseksi elänyt lapsi ja peri tämän kuoltua vuonna 1782 suuren omaisuuden, johon kuului kahdeksan kartanoa, mukaan lukien hänen synnyinkotinsa Jakkarilan kartano Porvoon pitäjässä sekä hänen äitinsä perintöön kuulunut Espoon kartano. Ramsay oli vuodesta 1775 naimisissa serkkunsa, maaherra Otto Wilhelm Ramsayn kanssa. He asettuivat asumaan Espoon kartanoon ja alkoivat rakennuttaa sinne keskeneräiseksi jäänyttä uutta päärakennusta, jonka kaksi siipeä valmistuivat vuosina 1797 ja 1801. Miehensä kuoltua vuonna 1806 Ramsay hallitsi perheen kartanoita omaan kuolemaansa asti. Ramsaylla oli kuusi poikaa ja viisi tytärtä. Pojista viisi kuoli ennen äitiään, viimeisimpinä Anders Wilhelm ja Carl Gustaf Ramsay, jotka kaatuivat upseereina Suomen sodassa kuukauden välein vuonna 1808. Ramsay järjesti heidät haudatuiksi sukuhautaan Porvoon Näsinmäen hautausmaalle ja lyötätti heidän muistokseen vuonna 1811 hopeisen mitalin. Ramsay sai huomiota vuonna 1812, jolloin Suomessa matkalla ollut Venäjän keisari Aleksanteri I yöpyi hänen luonaan Espoon kartanossa ja hän kieltäytyi uhmakkaasti keisarin tarjoamasta taloudellisesta korvauksesta ja pyysi vielä henkilökohtaisesti vapautusta uskollisuudenvalasta Venäjälle, sillä hän oli menettänyt kaksi poikaansa näiden taistellessa Ruotsin puolesta Venäjää vastaan. Ramsay muuttikin myöhemmin Ruotsiin, jossa hän kuoli vuonna 1816. Ramsayn tarina innoitti myöhemmin runoilija J. L. Runebergia, joka kuvasi hänen suruaan runossaan ”Matkamiehen näky”. Runo sisältää epätarkkoja tietoja Ramsayn perheestä. Sodassa kaatuneiden poikien mainitaan olleen 19- ja 21-vuotiaita, vaikka todellisuudessa he olivat 25- ja 30-vuotiaita. Ramsayn pojasta Adolf Henrik Ramsaysta tuli Ruotsin Ramsay-suvun esi-isä, kun tämä myi kaikki 52 rälssitilaansa ja muutti Ruotsiin vuonna 1824. Kenraalimajuri Odert Reinhold von Essen ja everstiluutnantti Per Otto Adelborg olivat Ramsayn vävyjä. == Lähteet == ==Aiheesta muualla== * Luokka:Suomalaiset aateliset Luokka:Vänrikki Stoolin tarinoiden esikuvat Luokka:Vuonna 1754 syntyneet Luokka:Vuonna 1816 kuolleet
Dražan Jerković

Dražan Jerković (6. elokuuta 1936 Šibenikhttp://www.hr/hrvatska/sport/sportasi/nogomet – 9. joulukuuta 2008 Zagreb) oli kroatialainen jalkapalloilija.http://www.fussballdaten.de/spieler/jerkovicdrazen/ Jerković menehtyi sydänkohtaukseen 72-vuotiaana vuonna 2008. ==Ura pelaajana== Hyökkääjänä pelannut Jerković aloitti uransa kroatialaisen suurseuran Dinamo Zagrebin juniorijoukkueissa ja pelasi sittemmin 12 kautta (1954–1966) seuran edustusjoukkueessa. Kaikkiaan hän edusti seuraa 315 ottelussa, joissa hän teki 300 maalia. Hän on seuran kaikkien aikojen maalintekijätilastoissa kakkossijalla. Hän voitti seurassa Jugoslavian mestaruuden vuonna 1958 ja cupin vuosina 1960 ja 1965. Lähdettyään Dinamosta hän pelasi vielä yhden kauden belgialaisessa Gantoinessa (nykyinen KAA Gent), kunnes joutui lopettamaan uransa polvivamman takia alle kolmekymppisenä.Esittely Dinamo Zagrebin sivuilla ===Maajoukkueura=== Jugoslavian maajoukkueessa Jerković pelasi 1960 EM-kisoissa, joissa joukkue saavutti hopeaa ja Jerković jakoi lopputurnauksen maalikuninkuuden neljän muun pelaajan kanssa kahdella maalillaanhttp://www.euro2008.uefa.com/news/kind=1/newsid=728854.html . Jerković edusti Jugoslaviaa myös 1962 MM-turnauksessa (4. sija), jossa hän jälleen voitti maalikuninkuuden (4 maalia, jaettu viiden muun pelaajan kanssa)http://www.rsssf.com/tables/62full.html#scorers. ==Pelaajauran jälkeen== Vuosina 1990–1992 Jerković toimi Kroatian maajoukkueen ensimmäisenä päävalmentajana maan itsenäistymisen jälkeen. Hän toimi urallaan myös Dinamossa urheilutoiminnallisissa johtotehtävissä ja valmensi NK Dinamo Zagrebia, Austria Klagenfurtia sekä Jugoslavian maajoukkuetta. == Lähteet == Luokka:Jugoslavialaiset jalkapalloilijat Luokka:Kroatialaiset jalkapalloilijat Luokka:Kroatialaiset jalkapallovalmentajat Luokka:Vuonna 1936 syntyneet Luokka:Vuonna 2008 kuolleet
Kolea talo

Kolea talo () on Charles Dickensin romaani, joka ilmestyi alun perin jatkokertomuksena 1852–1853. Suomeksi kirja ilmestyi vuonna 2006 Kersti Juvan kääntämänä ja Tammen kustantamana. == Juoni == Lontoon kanslerinoikeudessa on vuosia ollut käsiteltävänä Jarndycen ja Jarndycen juttu. Orpotyttö Esther ja John Jarndycen sukulaiset Ada ja Richard saavat suojapaikan ja kodin John Jarndycen Bleak Housesta, Koleasta talosta. Richardin ja Adan välille syntyy vähitellen rakkaussuhde. == Keskeisimmät henkilöt == *Esther päähenkilö, jonka tarinaa seurataan. Adan seuraneiti ja hyvin kiintynyt Adaan. Yksi John Jarndycen suojateista. Esther eikä kukaan hänen lähipiiristään tiedä Estherin sukujuurista tai syntymästä. * Ada Kiintynyt Estheriin, rakastunut Richardiin. John Jarndycen sukulainen. * Richard Rakastunut Adaan. Etsii itseään lähes koko kirjan ajan kunnes kuolee. John Jarndycen sukulainen. * John Jarndyce Estherin, Richardin ja Adan suojelija, Jarndyce–Jarndyce-jutun osapuoli. * Herra Tulkinghorn Kuuluisa lakimies, joka työskentelee pääosin kanslerinoikeudessa. * Herra Guppy Lakimies Kenge&Carboyn; toimistosta, rakastunut Estheriin. * George Pitää ampumarataa Lontoossa. Opetti Richardia miekkailemaan. Velassa Herra Guppyn varhaiskypsän kollegan (15-vuotiaan nuoriherra Smallweedin) isoisälle. * Sir Leicester Dedlock Paroni, Lady Dedlockin puoliso. Kärsii kihdistä. * Lady Dedlock Sir Leicesterin vaimo. == Lähteet == == Aiheesta muualla == * Bleak House Gutenberg-projektissa. * Bleak House. David Perdue's Charles Dickens Page. * Jukka Petäjä: Josef K:n nielaisikin kanslerioikeus Lontoossa. Helsingin Sanomat 12.12.2006. * Veijo Hietala: Saippuaoopperaa vai sosiaalisatiiria? Turun sanomat 23.12.2006. * Sanna Nyqvist: Koleaa ja lämmintä. Kiiltomato.net 12.2.2007. * Noora Mattila: Kolea talo on somasti sokkeloinen. Helsingin Sanomat 16.3.2009. * Kathryn Hughes: My favourite Dickens: Bleak House. The Guardian 23.9.2011. Luokka:Charles Dickensin teokset Luokka:Englantilaiset romaanit Luokka:1850-luvun kirjat
Maan mitta. Maanmittauksen historia Suomessa 1633–2008

Maan mitta. Maanmittauksen historia Suomessa 1633–2008 on vuonna 2008 ilmestynyt filosofian tohtori Mikko Huhtamiehen kirjoittama maanmittauksen historiaa Suomessa käsittelevä historiateos. Teoksen ilmestyminen liittyi Maanmittauslaitoksen vuonna 2008 vietettyyn 375-juhlavuoteen. Aiemmin Maanmittauslaitoksen ja sen edeltäjän Maanmittaushallituksen historiateoksia on ilmestynyt Maanmittaushallituksen 300-vuotisjuhlien kunniaksi vuonna 1933 ja Maanmittaushallituksen 350-vuotisjuhlien kunniaksi vuonna 1983. ==Lähteet== ==Aiheesta muualla== Luokka:Kirjat Suomen historiasta Luokka:Suomalaiset historian tietokirjat Luokka:Maanmittauslaitos Luokka:Vuoden 2008 kirjat
Koulun maantieto

__NOTOC__ Koulun maantieto on peruskoulun 7–9 luokille tarkoitettu maantiedon oppikirjasarja, jonka on kustantanut Otava. Kirjasarjan on sittemmin korvannut KM-sarja. ==Sarjaan kuuluvat teokset== * Koulun maantieto Amerikka * Koulun maantieto Eurooppa * Koulun maantieto Maailma (vaihtoehtoinen Koulun maantieto Eurooppa -kirjan kanssa) * Koulun maantieto Suomi Kuhunkin kirjaan liittyvät myös opiskeluvihkot. ==Katso myös== * Koulun biologia ==Lähteet== ==Aiheesta muualla== *Koulun maantieto -sarja Otavan sivuilla Luokka:Suomalaiset kirjasarjat Luokka:Oppikirjat
Soccer City

Soccer City (aiemmin FNB Stadium tai First National Bank Stadium) on vuonna 1989 avattu jalkapallostadion Soweton lähistöllä Johannesburgissa, Etelä- Afrikassa. Se sijaitsee 1 753 metrin korkeudella merenpinnasta.Aamulehti s.B23, 11.6.2010 Stadion oli yksi vuoden 2010 maailmanmestaruuskilpailujen pelipaikoista – siellä pelattiin muun muassa avaus- ja loppuottelu. Stadion on myös Etelä-Afrikan jalkapallomaajoukkueen kotikenttä. Stadion peruskorjattiin ja laajennettiin maailmanmestaruuskilpailuja varten vuonna 2009. Kustannukset olivat 368,2 miljoonaa euroa. Katsojakapasiteetti on 94 000, ja sen pinta on luonnonnurmea. ==Lähteet== ==Aiheesta muualla== Luokka:Etelä-Afrikan jalkapallostadionit
Fireworks

Firework(s) voi tarkoittaa ainakin seuraavia asioita: == Elokuvat ja televisio == * Fireworks, Kenneth Angerin elokuva vuodelta 1947 * Ilotulitus (engl. Fireworks, alun perin saksaksi Feuerwerk), vuonna 1954 julkaistu saksalainen elokuva * Fireworks, MBC:n tuottama eteläkorealainen televisiosarja * Fireworks Entertainment, kanadalainen viihdealan yritys == Kirjallisuus == * Fireworks: Nine Profane Pieces, Angela Carterin vuonna 1974 ensimmäistä kertaa ilmestynyt novellikokoelma == Musiikki == *Music for the Royal Fireworks, Georg Friedrich Händelin säveltämä sarja *Fireworks, yhdysvaltalainen 2006 perustettu punk-yhtye Michiganista *Fireworks, yhdysvaltalainen 1990-luvulla toiminut indie rock -yhtye Texasista === Albumit === * Fireworks, Angran albumi * Fireworks, Bonfiren albumi * Fireworks EP, Embracen EP-julkaisu ** Fireworks: The Singles 1997-2002, Embracen kokoelma-albumi * Fireworks, Pelen albumi * Fireworks, This Busy Monsterin albumi === Kappaleet === * ”Firework”, Katy Perryn kappale * ”Fireworks”, Animal Collectiven kappale * ”Fireworks”, Draken kappale * ”Fireworks”, Roxetten kappale * ”Fireworks”, Siouxsie and the Bansheesin kappale * ”Fireworks”, neljäs single The Tragically Hipin albumilta Phantom Power * ”4th of July (Fireworks)”, Kelisin kappale == Muuta == * Fireworks, brittiläinen pyroteknikkojen ja ilotuliteharrastajien aikakauslehti * Adobe Fireworks, vektorigrafiikkaohjelmisto.
Twilight of the Thunder God

__NOTOC__ Twilight of the Thunder God on ruotsalaisen death metal -yhtye Amon Amarthin vuonna 2008 julkaistu pitkäsoitto. Levystä on julkaistu perusversion lisäksi myös Deluxe Collector's Edition -versio, jossa on levyn lisäksi konserttitaltiointi vuoden 2007 Summerbreeze-festivaalista. Albumi ylsi Suomen virallisen listan sijalle 10. == Kappaleet == # # # # # # # # # # === Bonus CD/DVD === #Intro #Valhall Awaits Me #Runes to My Memory #Cry of the Black Birds #Asator #Pursuit of Vikings #Fate of Norns #Without Fear #With Oden on Our Side #Where Silent Gods Stand Guard #An Ancient Sign of Coming Storm #Victorious March #Death in Fire == Arvostelut == * About.com: About.com: Album review * Allmusic: Allmusic review * Imperiumi: 8½/10 * Soundi: AMON AMARTH: Twilight Of The Thunder God Viitattu 12.12.2022. * Sputnikmusic: Sputnikmusic: Emeritus review == Lähteet == == Aiheesta muualla == * Twilight of the Thunder God discogs.com -sivustolla * Luokka:Vuoden 2008 albumit Luokka:Amon Amarthin albumit
The 13th Scroll

13th Scroll on Cobra Striken esikoisalbumi vuodelta 2005. Levyn äänimaailma on hyvin minimalistinen, usein sen kappaleet rakentuvat yksinkertaisten rumpukoneella tuotettujen beattien päälle. Buckethead soittaa albumilla kitaran lisäksi myös bassoa. Kaikki albumin kappaleet ovat instrumentaaleja. ==Kappaleet== # # # # # # # # # # # # # # # # # # ==Kokoonpano== *Buckethead – kitara, basso *Pinchface – rummut *Brain ja DJ Disk – rumpukone Luokka:Vuoden 1999 esikoisalbumit Luokka:Bucketheadin albumit
Gonzalo Aja

Gonzalo Aja (13. heinäkuuta 1946 Matienza) on espanjalainen entinen maantiepyöräilijä, joka kilpaili vuosina 1970-1979. Hän oli ajajatyypiltään mäkimies. Aja osallistui urallaan Ranskan ympäriajoon neljä kertaa. Hänet hylättiin vuonna 1973, mutta seuraavana vuonna hän oli kokonaiskilpailun viides. Vuonna 1975 hänet hylättiin taas. Seuraavana vuonna Aja oli jälleen mukana lopputuloksissa ja oli lopulta sijalla 14. == Lähteet == Luokka:Espanjalaiset maantiepyöräilijät Luokka:Vuonna 1946 syntyneet Luokka:Elävät henkilöt